O‘zbekiston Respublikasi Oliy Majlisi Qonunchilik palatasining deputati M.A. Varisovaga “Mehnatkash deputat” maqomini berish to‘g‘risida

O‘zbekiston Respublikasi Oliy Majlisi Qonunchilik palatasining 2020-yildagi faoliyati yakunlariga ko‘ra deputatlik vakolatlaridan to‘liq foydalanganligi, O‘zbekiston Respublikasi Oliy Majlisi Qonunchilik palatasining Oila va ayollar masalalari bo‘yicha komissiyasi faoliyatida, jamoatchilik tadbirlarida hamda davlat dasturlarini amalga oshirishda faol ishtirok etganligi, o‘z faoliyatini ommaviy axborot vositalari orqali doimiy yoritib borganligini inobatga olib, shuningdek O‘zbekiston Respublikasi Oliy Majlisi Qonunchilik palatasi deputatlarini ma’naviy va moddiy rag‘batlantirish bo‘yicha komissiya tavsiyasiga muvofiq hamda Qonunchilik palatasining Kengashi kiritgan taklifga asosan O‘zbekiston Respublikasi Oliy Majlisining Qonunchilik palatasi qaror qiladi:
 1. O‘zbekiston Respublikasi Oliy Majlisi Qonunchilik palatasining deputati Maksuda Azizovna Varisovaga “Mehnatkash deputat” maqomi berilsin.
 2. O‘zbekiston Respublikasi Oliy Majlisi Qonunchilik palatasining deputati M.A. Varisovaga “Mehnatkash deputat” guvohnomasi hamda bazaviy hisoblash miqdorining besh baravari miqdorida bir martalik pul mukofoti berilsin.
 3. O‘zbekiston Xalq demokratik partiyasiga M.A. Varisovani O‘zbekiston Respublikasi Oliy Majlisi Qonunchilik palatasiga bo‘lib o‘tadigan keyingi saylovlarda deputatlikka nomzod sifatida ko‘rsatish tavsiya etilsin.
 4. Ushbu Qaror qabul qilingan kundan e’tiboran kuchga kiradi.